**Trgovačko komunalno društvo *Ponikve eko otok Krk* d.o.o.**

**raspisuje:**

### NAGRADNI NATJEČAJ

**za najbolje likovne radove djece predškolskog uzrasta te učenika osnovnih i srednjih škola**

1. Svi radovi moraju obrađivati ekološke teme, važne za otok Krk, ali i za cijeli planet. Sudionici natječaja mogu sami odabrati ekološku temu koju će likovno obraditi ili izabrati neku od ponuđenih tema;

* Eko otok Krk – najčistiji dio Hrvatske
* Mora li otpad biti smeće? Ti mu daj novu ulogu!
* Kako pravilno postupati s otpadom?
* Važno je razvrstavati otpad
* Moj doprinos čistijem Krku
* Samo zajednički možemo pobijediti smeće
* Misli „zeleno“ – budi „in“
* I ja mogu spasiti planet
* O, šareni, ludi svijete, kako je dobro biti dijete i misliti na zdravlje planeta!
* Krk – zlatni otok
* Krk – zeleni otok
* Priroda i ja smo prijatelji
* Ta čudesna sjemenka-zrno koje život nosi
* Pčele-kukci koji hrane planet
* Stablo nosi krošnju kao cvijetom okićenu nošnju

2. Likovni radovi mogu biti napravljeni u bilo kojoj likovnoj tehnici (npr. slika, akvarel, maketa, mala skulptura i sl.) i u bilo kojem formatu.

3. Pravo natjecanja imaju sva djeca predškolskog uzrasta te učenici osnovnih i srednjih škola.

4. Natječaj je javan. Autori uz radove trebaju napisati svoje ime i prezime, razred koji pohađaju, ime škole, adresu i kontakt telefon.

5. Radove prispjele na natječaj pregledat će posebna ocjenjivačka komisija i izabrati po tri najbolja rada i to u četiri kategorije: predškolci, osnovna škola - niži razredi, osnovna škola - viši razredi i srednja škola.

6. Autori najboljih radova bit će novčano nagrađeni:

1. predškolci:

1. nagrada – 750 kn

2. nagrada – 500 kn

3. nagrada – 250 kn

1. osnovna škola – niži razredi

1. nagrada: 1.000 kn

2. nagrada: 750 kn

3. nagrada: 500 kn

1. osnovna škola – viši razredi

1. nagrada: 1.500 kn

2. nagrada: 1.000 kn

3. nagrada: 750 kn

1. srednjoškolci:

1. nagrada – 2.000 kn

2. nagrada – 1.500 kn

3. nagrada – 1.000 kn

7. Sudjelovanjem na natječaju autor je suglasan da se njegov rad/radovi mogu koristiti za propagandne svrhe *Ponikve eko otok Krk* d.o.o. te se odriče autorskih ili bilo kojih drugih prava, osim prava na isticanje imena autora.

8. U slučaju nedovoljnog broja prispjelih radova određene kategorije, nagrade te kategorije neće se dodijeliti.

9. Natječaj je otvoren do 15. svibnja 2015. godine.

10. Radove dostaviti na adresu: Ponikve eko otok Krk d.o.o., Vršanska 14, 51500 Krk do 15 sati 15. svibnja 2015. godine, poštom ili osobno.

11. Rezultati natječaja bit će objavljeni i nagrade dodijeljene na svečanom otvorenju izložbe najboljih radova 4. lipnja 2015. godine u galeriji *Dekumanus* u Krku.

U Krku, 20. veljače 2015.

**Frane Mrakovčić**, *director*

*Ponikve eko otok Krk*